हमारे लिखना आरंभ करते ही सीखे-पढों की दुनियां में फिक्र की एक हल्की सी लकीर खिंचती है, यह समझने के लिये कि जो लिखा गया है उसे वे अपने किस खांचे में रख सकते हैं। आप किसी के पक्ष में हैं या विपक्ष में, इससे बहुत फर्क नहीं पड़ता। बस आपकी सोच के उस मौडल का उन्हें पता चलना चाहिये, जो आपके लिखे की कोटि बनाने में उनकी मदद कर सके। फिर वे आपकी तरफ से बेखबर हो जाते हैं। मनुष्य समाज का बुनियादी विभाजन, विचारधाराओं के आधार पर नहीं होता, आपके लिखे पाठों की कोटियों के होने या न होने से होता है। इस लिहाज से ये दुनियां दो तरह की है, अपने लेखन के आधार पर कोटि-बद्ध या कोटिमुक्त।